Facebook

 Facebook er et sosialt nettverk som gjør det enklere å holde kontakt med venner og bekjente, og ikke minst gjør det enklere å bli kjent med mennesker. Det dreier seg om å bygge et nettverk av kontakter som man ønsker å ha, og facebook er i dag verdens største nettsamfunn med mer enn 2,4 millioner aktive brukere i Norge og mer enn 500 millioner på verdensbasis. Her er det mulig å legge ut bilder, personlige oppdateringer og interesser. Det er flere kommunikasjonskanaler som både mulighet for offentlige og private meldinger, chat og muligheter for å legge en hilsen på veggen til en venn. Personer man ikke har i sin venneliste er kun mulig å sende private meldinger til. Man velger selv hvem man ønsker å bli venner med og hvor mye venner og ikke-venner skal ha mulighet til å se av profilen din. Tjenesten er finansiert av reklame og er dermed gratis. Det er svært mange muligheter:

- Etter at facebook kom har det blitt lettere å holde kontakt med gamle bekjente, og ikke minst har det blitt lettere å ta opp kontakten med gamle bekjente. Kanskje like viktig er det at facebook gjør det lettere å knytte nye kontakter. En person man møter en gang tilfeldig, ber man som regel ikke om telefonnummeret til selv om møtet var veldig hyggelig. Og tidligere ble det med det at man ikke ble videre kjent. Men i dag er det mer enn akseptert å legge til en person man kun har møtt en gang på facebook, og det er lett å finne personer siden man bruker personnavn istedenfor kallenavn slik mange andre profilsider bruker. Dermed er terskelen mye lavere for å ta kontakt fordi det ikke er så høytidelig å skrive på internett. Slik kan det utvikle seg til et vennskap på en naturlig måte ved at man kan snakke litt frem og tilbake før man eventuelt avtaler å møtes igjen.

- Ved jobbsøking kan også facebook være nyttig. Enkelte har i dag fått jobb bare ved å skrive at de ønsker jobb i statusen sin. Noen bedrifter utlyser stillinger på sine facebook-sider, og en venn kjenner noen som kjenner noen som har en jobb til deg. Man vet aldri når man kan få bruk for en kontakt i nettverket sitt, så det kan vært nyttig å ha selv de man normalt ikke har så mye kontakt med.

- Opprinnelig var siden laget for studenter og ansatte på universiteter i USA for at det skulle være enklere å holde kontakten med hverandre. Etterhvert har det spredt seg til store deler av verden og benyttes av folk flest. Det fungerer ved at man registrerer seg og legger ut valgfri informasjon om seg selv. Det er også mulig å tilpasse hvor mye informasjon som vises om deg til hver enkelt person, noe som er praktisk med tanke på at man gjerne ønsker å vise ulike sider av seg selv til en kollega, en bestemor,foreldre og venner.

- I dag er ikke facebook bare nettverksbygging, men brukes i høyeste grad av stadig flere bedrifter til markedsføring av seg selv ved for eksempel at en bedrift oppretter en gruppe eller side som de får sine “venner” til å like. Deres venner får beskjed om dette på sin aktivitetsvegg med mulighet for å gå inn på bedriftens side. Venners venner har også mulighet til å trykker “liker” på denne siden og slik sprer det seg. Jo flere som liker en side, jo bedre ser det ut for bedriften. Dette er bare en av veldig mange måter en bedrift kan markedsføre seg på gjennom facebook. Å kjøpe plass til bannere på siden, er også mulig å gjøre. Å markedsføre seg gjennom sosiale medier er i dag på vei til å bli en nødvendighet fordi så mange kunder og brukere er der. For å bli sett er det viktig for bedriftene synliggjøre seg for sine kunder og fremtidige kunder. For skoler gjelder det samme; å vise at man er der og hvem man er. Skolegrupper brukes det mye av, og det er en fin måte for skolen å vise at de engasjerer seg og gjør seg tilgjengelig for elevene. Enda brukes disse skolegruppene mest til sosiale hendelser og for at elevene skal være knyttet til skolens nettverk. Dette er bare noen av mulighetene i Facebook, men det er noe for de fleste der. Man kan opprette en profil på [|www.facebook.com]